कैप्टन (2022 फ़िल्म)
कैप्टन (अंग्रेज़ी: Captain) 2022 की एक भारतीय तमिल भाषा की साइंस फिक्शन फ़िल्म है। फ़िल्म के लेखक तथा निर्देशक शक्ति सौंदर राजन हैं। यह फ़िल्म थिंक स्टूडियोज और एसएनएस मूवी प्रोडक्शन एलएलपी के सहयोग से द शो पीपल द्वारा निर्मित है। फ़िल्म में आर्या और ऐश्वर्या लक्ष्मी मुख्य भूमिकाओं में हैं, जिनके साथ सिमरन, गोकुल आनंद, हरीश उथमन, भरत राज, काव्या शेट्टी, गोकुलनाथ, मालविका अविनाश और आदित्य मेनन सहयोगी भूमिका में हैं। फ़िल्म को संगीत डी. इम्मान ने दिया है। यह फ़िल्म जॉन मैकटियर्नन की फ़िल्म प्रिडेटर (1987) से प्रेरित है। यह फ़िल्म 8 सितंबर 2022 को सिनेमाघरों में रिलीज हुई। इसे समीक्षकों और दर्शकों से मिश्रित समीक्षाएं मिलीं, जिसमें आर्या के प्रदर्शन, गीत-संगीत, बैकग्राउंड स्कोर, सिनेमैटोग्राफी की प्रशंसा की गई लेकिन इसके वीएफएक्स, कहानी और निर्देशन की आलोचना हुई।